

**A L’AJUNTAMENT DE** localitat

Nom afectat, major d’edat, amb domicili a efectes de notificacions al carrer XXXX numero XX, pis XX de localitat, amb D.N.I./N.I.E. núm. XXXXXXX, compareix davant d’aquest servei, de la millor manera, i procedeix a **DECLARAR:**

**Primer.-** Que Nom afectat/da, i la seva família, degut a causes alienes a la seva voluntat tenen dificultats per accedir a un habitatge digne i estan en procés de ser desnonades del seu habitatge habitual.

**Segon.-** Que en ells concorren les circumstàncies de no tenir alternativa habitacional pròpia i estar en situació de risc d’exclusió residencial, d’acord amb el que estableix l’article 5.10 de la Llei 24/2015, de 29 de juliol, de mesures urgents per a afrontar l'emergència en l'àmbit de l'habitatge i la pobresa energètica.

**Tercer.-** Que l’esmentada llei, en el seu article 5.5, estableix que *“Les persones i unitats familiars en risc d’exclusió residencial que no pugin afrontar el pagament del lloguer de l’habitatge habitual tenen dret a gaudir d’ajuts que evitin el llançament”,* garantint així el dret a l'habitatge digne i adequat com a dret fonamental reconegut en els articles 26 i 47 de l’Estatut d’Autonomia de Catalunya, 47 de la Constitució i 11 del Pacte Internacional de Drets Econòmics, Socials i Culturals (en congruència amb la Declaració Universal de Drets Humans).

**Quart.-** Que l’article 5.6 de la llei de referència obliga les administracions públiques a garantir *“en qualsevol cas el reallotjament adequat de les persones i unitats familiars en situació de risc d’exclusió residencial que estiguin en procés d’ésser desnonades de llur habitatge habitual”.* Aquest deure recau tant sobre els organismes competents en matèria d’habitatge de la Generalitat de Catalunya com sobre l’Administració local del territori d’acord amb el que es regula a la Llei.

**Cinquè.-** Que la Llei 24/2015 defineix les situacions de risc d’exclusió residencial. Es troben en aquesta situació, sempre, les persones o unitats familiar que tinguin uns ingressos inferiors a 2 vegades l’IRSC, si es tracta de persones que viuen soles; o uns ingressos inferiors a 2,5 vegades l’IRSC; si es tracta d’unitats de convivència, o uns ingressos inferiors a 3 vegades l’IRSC, en cas de persones amb discapacitats o amb gran dependència. I cal un informe dels serveis socials que acrediti el risc d’exclusió residencial en els casos que els ingressos siguin superiors a 1,5 vegades l’IRSC.

**Sisè.-** Que, d’acord amb la Disposició transitòria segona de la Llei 24/2015 i la Disposició transitòria primera del Decret llei 17/2019, en vigor i d’obligada aplicació, en els casos de procediments que estiguin en tràmit de substanciació o d’execució en el moment d’entrada en vigor d’aquesta llei i, que no siguin definides com a grans tenidor o hagin adquirit habitatges després del 30 d’abril de 2008, són aplicables les mesures establertes a l’article 5.6 (reallotjament garantit per les administracions publiques) i a l’article 7 (mesures per a garantir la funció social de la propietat i augmentar el parc públic d’habitatges assequibles de lloguer).

 Per tot l’anterior, **SOL·LICITA:**

- Que l’Administració compleixi amb la seva obligació de garantir els **ajuts necessaris**, un cop examinades les circumstàncies personals i socioeconòmiques per tal d'evitar el llançament i, **subsidiàriament** que **garanteixi el reallotjament adequat** al present cas el mes aviat possible donada la situació d’emergència en què es troben.

- Que en cas de no disposar d'habitatge iniciï el procediment per a l'aplicació de l'article 7 de la llei de referència i es comuniqui a l’interessat/da.

- Que, per donar compliment al deure, d’acord amb la Llei 24/2015, de garantir habitatge adequat a les persones o unitats familiars en risc d’exclusió residencial i que no tenen alternativa habitacional pròpia, l’Administració **sol·liciti** **la suspensió del procediment judicial** fins que es trobi una solució habitacional al cas.

Localitat, a XX de XX de 20XX

Firma